Ministru kabineta noteikumu projekta

**Grozījums Ministru kabineta 2015.gada 24.novembra noteikumos Nr.656 „Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu”**

sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar Ministru kabineta 2017.gada 9.maija (prot. Nr.23, 21.§) sēdē nolemto, Ministru kabineta 2017.gada 24.maija rīkojuma Nr.245 „Par Valsts nodokļu politikas pamatnostādnēm 2018.–2021.gadam” pamatnostādņu 1.3.1.uzdevumu un Ministru kabineta 2016.gada 18.augusta noteikumu Nr.563 „Minimālās mēneša darba algas noteikšanas un pārskatīšanas kārtība” 10.1.apakšpunktu un Ministru kabineta 2017.gada 4.jūlija (prot. Nr.33, 41.§ 5.p.) sēdē nolemto, ka Ministru kabinets atbalsta Nacionālās trīspusējās sadarbības padomes pieņemto lēmumu par minimālās mēneša darba algas paaugstināšanu – 430 *euro* ar 2018.gadu, Labklājības ministrijai jāizstrādā un jāiesniedz noteiktā kārtībā Ministru kabinetā grozījumi Ministru kabineta noteikumos par minimālās mēneša darba algas apmēru normāla darba laika ietvaros un minimālās stundas tarifa likmes aprēķināšanu, kurā minimālā mēneša darba alga tiek noteikta 430 *euro* apmērā sākot ar 2018.gada 1.janvāri. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz Ministru kabineta 2015.gada 24.novembra noteikumi Nr.656 „Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu” (turpmāk – noteikumi 656) nosaka, ka minimālā mēneša darba alga ir 380 *euro*.Finanšu ministrija kopīgi ar valdības sociālajiem un sadarbības partneriem izstrādāja pamatnostādņu projektu „Valsts nodokļu politikas pamatnostādnes 2018.-2021.gadam” (turpmāk – pamatnostādnes). Pamatnostādnes tika atbalstītas Ministru kabineta 2017.gada 9.maija (prot. Nr.23, 21.§) sēdē ar 2017.gada 24.maija Ministru kabineta rīkojumu Nr.245 „Par Valsts nodokļu politikas pamatnostādnēm 2018.–2021.gadam”. Pamatnostādņu V nodaļas „Rīcības virzieni un uzdevumi” 1.3.1.uzdevums paredz paaugstināt valstī minimālo mēneša darba algu no 380 *euro* līdz 430 *euro* sākot ar 2018.gada 1.janvāri.Pamatnostādnes tika izskatītas Nacionālās trīspusējās sadarbības padomes (NTSP) 2017.gada 29.jūnija sēdē, un NTSP locekļi pieņēma lēmumu, ka valstī minimālā mēneša darba alga tiek paaugstināta no 380 *euro* līdz 430 *euro* sākot ar 2018.gada 1.janvāri un tā paliek nemainīga trīs gadus, kā noteikts Ministru kabineta 2017.gada 4.jūlija lēmumā (prot. Nr.33, 41.§ 5.p.).Lai nodrošinātu tiesisku pamatu minimālās mēneša darba algas apmēram un minimālās stundas tarifa likmes aprēķināšanai Labklājības ministrija izstrādājusi Ministru kabineta noteikumu projektu „Grozījums Ministru kabineta 2015.gada 24.novembra noteikumos Nr.656„Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu”” (turpmāk – projekts), lai noteiktu minimālo mēneša darba algu 430 *euro* apmērā sākot ar 2018.gada 1.janvāri. |
| 3. | Projekta izstrādē iesaistītās institūcijas | Projekta izstrādē piedalījās Finanšu ministrija, kas sagatavoja aprēķinus **par papildu nepieciešamiem ieņēmumiem un izdevumiem** valsts pamatbudžetā un pašvaldību budžetos, paaugstinot minimālās mēneša darba algas apmēru no 380 *euro* uz 430 *euro* sākot ar 2018.gada 1.janvāri. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darba ņēmēji:Līdz 2009.gadam Centrālā statistikas pārvalde (turpmāk – CSP) sniedza Labklājības ministrijai datus par darbinieku skaita sadalījumu pēc *mēneša bruto darba samaksas apmēra*, to salīdzinot ar minimālo mēneša darba algu. CSP vairs minētos datus nevāc un neapkopo. Tā vietā CSP var sniegt līdzvērtīgus datus par darba ņēmēju skaita sadalījumu pēc *mēneša bruto darba ienākumiem*, to salīdzinot ar minimālo mēneša darba algu. Dati par darba ņēmēju skaita sadalījumu pēc darba ienākumiem iegūti, apkopojot Valsts ieņēmumu dienestā iesniegtos darba devēju ziņojumus par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī „Ziņojums par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī”. Tā kā pēc darba devēju ikmēneša ziņojumiem par katru darba ņēmēju nevar noteikt, vai viņš strādā normālo vai nepilnu darba laiku, darba ņēmēju skaitā iekļauti visi darba ņēmēji, kuriem pārskata periodā aprēķināti darba ienākumi, neskatoties uz nostrādāto stundu skaitu. Turklāt, viena persona iekļauta tikai vienu reizi, summējot ienākumus pie visiem darba devējiem.Pēdējie CSP statistikas dati uz 2017.gada martu: – darba ņēmēju skaits, kuriem darba ienākumi ir minimālās mēneša darba algas apmērā 380 *euro* un mazāk, bija **162,7 tūkst. cilvēku**, tai skaitā privātajā sektorā – **131,2 tūkst. cilvēku** un sabiedriskajā sektorā – **29,1 tūkst.** c**ilvēku**. Savukārt darba ņēmēju skaits, kuriem darba ienākumi bija tieši minimālās mēneša darba algas apmērā, uz 2017.gada martā bija 29,6 tūkst. cilvēku, tai skaitā privātajā sektorā – 23,4 tūkst. cilvēku un sabiedriskajā sektorā – 5,8 tūkst cilvēku.Darba devēji:Noteikumi attiecas arī uz darba devējiem. Saskaņā ar CSP pielietoto metodoloģiju nav konkrēti aprēķināms darba devēju skaits, kas nodarbina darbiniekus un nosaka tiem algu minimālās mēneša darba algas apmērā.Minimālā mēneša darba alga tiek ņemta vērā kā mērs arī dažādās tiesiskajās situācijās – piemēram, nosakot minimālos uzturlīdzekļus bērnam vai izmaksājot tos no Uzturlīdzekļu garantiju fonda, sodu sistēmā, personas materiālā stāvokļa noteikšanā, zaudējumu apmēra noteikšanā, pabalstu un kompensāciju noteikšanā. |
| 2. | Tiesiskā regulējuma ietekme uz tautsaimniecību un administratīvo slogu | Paaugstinot minimālo mēneša darba algu, pieaugs darba devēju izdevumi darbinieku darba algas paaugstināšanai (no darbinieku darba algas 430 *euro* apmērā darba devējam paaugstināsies nodokļu maksājumi – sociālās apdrošināšanas iemaksas (24,09%) par 13,95 *euro* un papildus darba algas izmaksas darbiniekam – par 50,00 *euro*).Darba devēja darbaspēka izmaksas pieaugs tikai par tiem darbiniekiem, kuriem patreiz ir minimālā mēneša darba alga (380 *euro*/mēn.) vai alga zemāka par nodokļu reformā noteikto minimālo mēneša darba algu (430 *euro*/mēn.). Savukārt darbinieks, kuram palielināsies darba alga no 380 *euro* mēnesī līdz 430 *euro* mēnesī, iegūs par 57,83 *euro* mēnesī vairāk “uz rokas” (aprēķins strādājošajam bez apgādājamajām personām).Minimālās mēneša darba algas paaugstināšana ietekmē tautsaimniecības attīstību un analīze par Ekonomikas ministrijas makroekonomiskām prognozēm un ekonomiskās situācijas izmaiņām 2015., 2016., 2017. un 2018.gadā sniegta anotācijas pielikumā.Minimālās mēneša darba algas paaugstinājums šādā apmērā, ja tas tiek realizēts vienlaikus ar būtisku darbaspēka nodokļu sloga samazinājumu, nemazinās uzņēmumu ārējo konkurētspēju, kā arī nepasliktinās uzņēmumu finansiālo situāciju, kas īpaši aktuāli ir Latvijas reģionos, kur kopējais darba samaksas līmenis ir ievērojami zemāks. Minimālās mēneša darba algas paaugstināšana uzlabos konkurētspēju tiem komersantiem, kapitālsabiedrībām, kuri maksā nodokļus no darba algas, kas augstāka par minimālo mēneša darba algu un no visas darba algas (bez „aplokšņu algām”), salīdzinot ar tiem, kuri maksā nodokļus no minimālās mēneša darba algas, bet pārējo atalgojumu izsniedz „aploksnēs”.Minimālās mēneša darba algas paaugstinājums tiek realizēts vienlaikus ar darbaspēka nodokļu sloga samazinājumu, būtiski mazinot šī lēmuma ietekmi uz darbaspēka izmaksu pieaugumu. Finanšu ministrijas fiskālie aprēķini saistībā ar minimālās mēneša darba algas palielināšanu tiek veikti, pamatojoties uz 2017.gada 29.jūnija NTSP vienošanos par izmaiņām Ministru kabineta 2017.gada 9.maijā sēdē atbalstīto *pamatnostādņu* nodokļu reformas plānā 2018., 2019. un 2020.gadam:1. **Iedzīvotāju ienākuma nodoklim** (turpmāk - IIN) **paredzēts ieviest trīs progresīvās nodokļa likmes un samazināt ienākumu slieksni**, no kura tiek piemērota otrā progresīvā nodokļa likme. Proti, ienākumiem līdz 20 000 *euro* gadā IIN likme 20%, ienākumiem, kas pārsniedz 20 000,00 *euro, bet nepārsniedz* 55 000 *euro* gadā – 23%, bet ienākumiem, kas pārsniedz 55 000,00 *euro* gadā – 31,4 %.

Nodokļa likmi 31,4% apmērā nepiemēros algotā darba ienākumiem taksācijas gada laikā. Ienākuma izmaksātājs, no visiem ienākumiem, kas pārsniedz 1 667 *euro* mēnesī ieturēs nodokli 23% apmērā, bet ja šie ienākumi pārsniedz 55 000 *euro* taksācijas gadā (piemēram, taksācijas gada ienākumi ir 65 000 *euro*), nodoklis no taksācijas gada ienākuma tiks aprēķināts un maksāts rezumējošā kārtībā. Par taksācijas gada laikā gūto ienākumu samaksātajā nodoklī tiks ieskaitīta arī solidaritātes nodokļa daļa, kāda normatīvajos aktos noteiktajā kārtībā pārskaitīta kā ieņēmumi no iedzīvotāju ienākuma nodokļa uz iedzīvotāju ienākuma nodokļa sadales kontu.*Iepriekš nodokļu reformas piedāvājums paredzēja ieviest divas IIN pamatlikmes – 20% ienākumiem līdz 45 000 euro gadā un 23% ienākumiem virs 45 000 euro gadā*.1. **Paredzēts pakāpeniski (trīs gadu laikā) paaugstināt ar IIN neapliekamo diferencēto minimumu** - 2018.gadā 200 *euro* mēnesī, 2019.gadā 230 *euro* mēnesī, 2020.gadā 250 *euro* mēnesī. Tāpat ienākuma robeža, virs kuras neapliekamais minimums netiek piemērots, tiek pakāpeniski paaugstināta: 2018.gadā 1000 *euro* mēnesī, 2019.gadā – 1100 *euro* mēnesī, bet 2020.gadā – 1200 *euro* mēnesī.

*Iepriekš nodokļu reformas piedāvājums paredzēja, ka diferencētais neapliekamais minimums jau 2018.gadā tiks paaugstināts uz 250 euro mēnesī ar ienākuma robežu 1000 euro mēnesī.*1. Lai nodrošinātu veselības nozares finansējuma pieaugumu koalīcijas sadarbības padome nolēma, ka **tiks paaugstināta valsts sociālās apdrošināšanas obligāto iemaksu likme par vienu procentpunktu**, tai skaitā darba devēja likme par 0,5% jeb no 23,59% uz 24,09% un darba ņēmēja likme par 0,5% jeb no 10,5% uz 11%.

*Iepriekš nodokļu reformas piedāvājums neparedzēja paaugstināt* valsts sociālās apdrošināšanas obligāto iemaksu likmi.Saskaņā ar Ministru kabineta 2010.gada 7.septembra noteikumu Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 21.punktu darba devējs nākamajā mēnesī līdz datumam, kas noteikts kā ikmēneša obligāto iemaksu veikšanas termiņš, iesniedz Valsts ieņēmumu dienestā ziņojumu par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī. Tātad minimālās mēneša darba algas apmēra izmaiņas nevar uzskatīt par darba devēja administratīvā sloga palielinājumu, jo informācija par darba ņēmēja darba ienākumiem Valsts ieņēmumu dienestam ir jāsniedz katru mēnesi. Savukārt, pēc jaunās minimālās mēneša darba algas apmēra spēkā stāšanās, slēdzot darba līgumu ar jauno darba ņēmēju, darba devējam, kā par jebkuru citu darba ņēmēja darba ienākumi būs jāpaziņo Valsts ieņēmumu dienestam. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija. | Nav. |

|  |
| --- |
| **III Tiesību akta projekta ietekme uz valsts budžetu un pašvaldību budžetiem** |
|  | *Euro* |
| **Rādītāji** | **2017** | Turpmākie trīs gadi |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (2017) gadu | Izmaiņas salīdzinot ar kārtējo (2017) gadu | Izmaiņas salīdzinot ar kārtējo (2017) gadu |
| **1** | **2** | **3** | **4** | **5** | **6** |
| **1. Budžeta ieņēmumi** | 0 | 0 | **32 758 000** | **32 486 000** | **32 305 000** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 5 762 000 | 5 724 000 | 5 698 000 |
| 1.2. valsts speciālais budžets | 0 | 0 | 19 966 000 | 19 966 000 | 19 966 000 |
| 1.3. pašvaldību budžets | 0 | 0 | 7 030 000 | 6 796 000 | 6 641 000 |
| **2. Budžeta izdevumi:** | **0** | **0** | **-31 771 000** | **-31 771 000** | **-31 771 000** |
| 2.1. valsts pamatbudžets | 0 | 0 | -24 074 000 | -24 074 000 | -24 074 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | -7 697 000 | -7 697 000 | -7 697 000 |
| **3. Finansiālā ietekme:** | 0 | 0 | **987 000** | **715 000** | **534 000** |
| 3.1. valsts pamatbudžets | 0 | 0 | -18 312 000 | -18 350 000 | -18 376 000 |
| 3.2. speciālais budžets | 0 | 0 | 19 966 000 | 19 966 000 | 19 966 000 |
| 3.3. pašvaldību budžets  | 0 | 0 | -667 000 | -901 000 | -1 056 000 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **x** | 0 | 0 | 0 | 0 |
| 5. Precizēta finansiālā ietekme: | **x** | 0 | **987 000** | **715 000** | **534 000** |
| 5.1. valsts pamatbudžets | 0 | -18 312 000 | -18 350 000 | -18 376 000 |
| 5.2. speciālais budžets | 0 | 19 966 000 | 19 966 000 | 19 966 000 |
| 5.3. pašvaldību budžets  | 0 | -667 000 | -901 000 | -1 056 000 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| **6.1. Detalizēts nodokļu ieņēmumu aprēķins:** | **37 025 000** | **36 753 000** | **36 572 000** |
| 6.1.1. Valsts sociālās apdrošināšanas obligātās iemaksas, t.sk.:*- speciālais budžets* *- valsts fondētās pensiju iemaksas\** | **24 233 000**19 966 0004 267 000 | **24 233 000**19 966 0004 267 000 | **24 233 000**19 966 0004 267 000 |
| 6.1.2. Iedzīvotāju ienākuma nodoklis | 8 787 000 | 8 495 000 | 8 301 000 |
| 6.1.3. Pievienotās vērtības nodoklis | 4 005 000 | 4 025 000 | 4 038 000 |
| **6.2. Detalizēts budžeta izdevumu aprēķins:** | **-31 771 000** | **-31 771 000** | **-31 771 000** |
| **6.2.1 Plānotais atalgojuma fonda pieaugums valsts un pašvaldību sektorā\*\*, t. sk.:** |  |  |  |
| * valsts pamatbudžets
* pašvaldību budžets
 | -2 278 000-7 697 000 | -2 278 000-7 697 000 | -2 278 000-7 697 000 |
| **6.2.2 Izdevumi, kas saistīti ar minimālās algas paaugstināšanu** | -21 796 000 | -21 796 000 | -21 796 000 |
| 7. Cita informācija | Aprēķini saistībā ar minimālās mēneša darba algas palielināšanu tiek veikti, pamatojoties uz CSP datiem par *“Nodarbināto skaita sadalījumu pa algu diapazoniem”* un Finanšu ministrijas rīcībā esošiem datiem par budžeta iestādēs strādājošajiem. Aprēķini tiek veikti sadalījumā pa nodarbinātajām personām pēc saspiestās vērtības skalas (bez mēnešalgu paaugstināšanas virs plānotās minimālās mēneša darba algas) pa sektoriem:- pašvaldībās un to padotības iestādēs 31 742 cilvēki;- privātajā sektorā un sabiedriskā sektora komercsabiedrībās 260 657 cilvēki;- budžeta iestādēs 4 831 cilvēks.Aprēķinos vidēji tiek palielināts darba algas apjoms *euro* vērtībā sadalījumā pa nodarbināto algu diapazoniem. Tiek samazināts strādājošo skaits darba algu diapazonā līdz pašreizējai minimālajai mēneša darba algai (380 *euro* mēnesī), jo šajā kategorijā liela daļa nodarbināto strādā uz pusslodzi, kā arī pastāv biežākas “aplokšņu algas” izmaksas risks.Minimālās mēneša darba algas palielināšana rada mājsaimniecību rīcībā lielākus ieņēmumus, kā rezultātā tiek vairāk tērēts patēriņa precēm. Tādēļ aprēķinā tiek ņemts vērā iegūtais pozitīvais atgriezeniskais efekts budžetā no PVN.IIN ieņēmumi tiek procentuāli sadalīti pa budžeta veidiem – pamatbudžetam 20% un pašvaldību budžetiem 80% apmērā.Tāpat ir arī paredzēts papildu finansējums uzturlīdzekļu izmaksai no Uzturlīdzekļu garantiju fonda un kompensācijām cietušajiem saskaņā ar likumu "Par valsts kompensāciju cietušajiem", jo šo izmaksu apmērs saskaņā ar normatīvajiem aktiem ir piesaistīts minimālās mēneša darba algas apmēram. |

*\*Iemaksas valsts fondēto pensiju shēmā netiek iekļautas budžeta ieņēmumos.*

*\*\*Aprēķins līdz plānotajai minimālajai algai.*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību akta projekti | Pēc šo noteikumu pieņemšanas Ministru kabinetā un saskaņā ar Ministru kabineta 2016.gada 18.augusta noteikumu Nr.563 „Minimālās mēneša darba algas noteikšanas un pārskatīšanas kārtība” 10.2.apakšpunktu ir dots uzdevums atbildīgām ministrijām triju mēnešu laikā izstrādāt tiesību aktu projektus par grozījumiem Ministru kabineta noteikumos, kas saistīti ar minimālo mēneša darba algu, un, ja nepieciešams, – par grozījumiem Ministru kabineta noteikumos saistībā ar mēnešalgas apmēra (skalas) izmaiņām un noteiktā kārtībā iesniegt tos izskatīšanai Ministru kabinetā. Tādējādi **ir jāizstrādā trīs tiesību aktu projekti** par nepieciešamajiem grozījumiem Ministru kabineta noteikumos, kas saistīti ar darba samaksas jautājumiem:1) Finanšu ministrijai - Grozījumi Ministru kabineta 2013.gada 29.janvāra noteikumos Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”;2) Veselības ministrijai - Grozījumi Ministru kabineta 2010.gada 29.jūnija noteikumos Nr.595 „Noteikumi par zemāko mēnešalgu un speciālo piemaksu ārstniecības personām”;3) Izglītības un zinātnes ministrijai - Grozījumi Ministru kabineta 2016.gada 15.jūlija noteikumos Nr.445 „Pedagogu darba samaksas noteikumi”,kuros jāparedz zemākās mēneša darba algas (mēnešalgas likmes) apmēra paaugstināšana no 380 *euro* līdz 430 *euro* (kā arī mēnešalgu skalu izlīdzināšana) un, **lai tie stātos spēkā ar 2018.gada 1.janvāri.** |
| 2. | Atbildīgā institūcija | Finanšu ministrija atbildīga par pirmo grozījumu Ministru kabineta noteikumos, Veselības ministrija atbildīga par otro grozījumu Ministru kabineta noteikumos un Izglītības un zinātnes ministrija atbildīga par trešo grozījumu Ministru kabineta noteikumos izstrādi. |
| 3. | Cita informācija | Nav. |

|  |
| --- |
| **V Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Latvija izpildīs saistības pret Starptautisko darba organizāciju.Starptautiskās darba organizācijas 1970.gada konvencija Nr.131 „Par minimālās darba algas noteikšanu”, ratificēta ar Augstākās Padomes 1993.gada 12.janvāra lēmumu “Par Starptautiskās darba organizācijas konvenciju ratifikāciju”. |
| 3. | Cita informācija | Nav. |

|  |
| --- |
| 1.tabula**Tiesību akta projekta atbilstība ES tiesību aktiem** |
| Nav attiecināms. |

|  |
| --- |
| 2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Latvija izpildīs saistības pret Starptautisko darba organizāciju.Starptautiskās darba organizācijas 1970.gada 22.jūnija konvencija Nr.131 “Par minimālās algas noteikšanu”, ratificēta ar Augstākās Padomes 1993.gada 12.janvāra lēmumu “Par Starptautiskās darba organizācijas konvenciju ratifikāciju”. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Latvijas valsts ir ratificējusi Starptautiskās darba organizācijas, par kuras biedri kļuva 1921.gadā (darbību tajā atjaunojot 1991.gadā), 1970.gada konvenciju Nr. 131 „Par minimālās algas noteikšanu”, kuras 1.pants paredz, ka dalībvalsts pienākums ir izveidot minimālās algas sistēmu, kas attiecas uz visiem darba algas saņēmējiem, savukārt 3.pants paredz, ka, nosakot minimālās algas līmeni, ir jāņem vērā darbinieku un viņu ģimeņu vajadzības, ievērojot vispārējo algu līmeni valstī, iztikšanai nepieciešamo minimumu, sociālās drošības pabalstus un citu sociālo grupu dzīves līmeni, kā arī ekonomiskos faktorus, tajā skaitā – ekonomikas attīstības rādītājus, darba ražīguma līmeni, kā arī vēlmi nodrošināt augstu nodarbinātības līmeni. | Noteikumu 2.punkts.Ar Ministru kabineta 2016.gada 23.marta rīkojumu Nr.230 „Par konceptuālo ziņojumu „Priekšlikumi par izmaiņām minimālās mēneša darba algas noteikšanas un pārskatīšanas procesā” apstiprinātais konceptuālais ziņojums „Priekšlikumi par izmaiņām minimālās mēneša darba algas noteikšanas un pārskatīšanas procesā”.Ministru kabineta 2016.gada 18.augusta noteikumi Nr.563 „Minimālās mēneša darba algas noteikšanas un pārskatīšanas kārtība”. | Pilnībā ir pārņemtas starptautiskās saistības. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumi nav pretrunā ar Starptautiskās darba organizācijas 1970.gada 22.jūnija konvenciju Nr.131 „Par minimālās algas noteikšanu”. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2017.gada 13.jūnijā tika publicēts Labklājības ministrijas mājas lapā, adrese:<http://www.lm.gov.lv/text/1789>, lūdzot sniegt priekšlikumus par projektu līdz 2017.gada 30.jūnijam.Noteikumi pēc to pieņemšanas tiks publicēti oficiālajā izdevumā „Latvijas Vēstnesis”, kā arī portālā [www.likumi.lv](http://www.likumi.lv).Par noteikumiem tiks sagatavota preses relīze, kas tiks nosūtīta medijiem un Labklājības ministrijas mājas lapā (adrese: <http://www.lm.gov.lv/text/2525>) tiks aktualizēta informācija par minimālo mēneša darba algu. |
| 2. | Sabiedrības līdzdalība projekta izstrādē | Individuālie sabiedrības locekļu vērtējumi līdz 2017.gada 30.jūnijam par noteikumu projektu nav saņemti. |
| 3. | Sabiedrības līdzdalības rezultāti |
| 4. | Cita informācija. | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu normu ievērošanu darba tiesisko attiecību jomā uzraudzīs Valsts darba inspekcija, bet darba ņēmēju darba algas norādīšanu darba devēja ziņojumā par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī – Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts Valsts darba inspekcijas un Valsts ieņēmumu dienesta funkcijas neietekmēs, jo minētās iestādes šīs funkcijas veic jau pašreiz atbilstoši citiem normatīvajiem aktiem. |
| 3. | Cita informācija. | Nav. |

Labklājības ministrs J.Reirs

Labklājības ministrijas valsts sekretāra p.i.,

valsts sekretāra vietniece I.Kārkliņa

13.07.2017. 15:56

3062

A.Liepiņa,

67021519, Aina.Liepina@lm.gov.lv